Կարմրազգեստ կինը

«Կարմրազգեստ կինը» (), ռեժիսոր Ջին Ուայլդերի` 1984 թվականին թողարկված կինոնկար։ «Լավագույն երգի» համար արժանացել է «Օսկար» մրցանակի։ Այն 1975 թվականին թողարկված «Եվ փղերը կարող են սխալ լինել» ֆրանսիական ֆիլմի վերաթողարկումն է։

Սյուժե 
Մի անգամ Թեդին հայտնվում է գեղեցկուհու ննջասենյակի պատուհանի ետնամասում գտնվող քիվի վրա, և այդ ամենը նկարահանում է հեռուստատեսությունը։ Ինչպե՞ս է նա հայտնվել այս անհեթեթ իրավիճակում։ Ամբողջ մեղքը կարմիր հագուստով կնոջ` Շառլոտայի ցնցող գեղեցկությունն է։ Թեդի Փիրսն ունի այն ամենը, ինչ անհրաժեշտ է երջանիկ կյանքի համար` գեղեցիկ կին, երեխաներ, լավ աշխատանք, ընկերներ։

Ամեն ինչ լավ կլինի, բայց նա հուսահատ կարոտում է և ապրում միջին տարիքի ճգնաժամ։ Տեսնելով ծածանվող կարմիր հագուստ կրած ցնցող գեղեցկուհուն` նա սիրահարվում է նրան, և այժմ նրա միակ նպատակն է գեղեցկուհու անկողին մտնել։ Իր ողջ ազատ ժամանակվա ընթացքում նա գաղտնի հետապնդում է իր կրքի առարկային՝ փորձելով ինչ-որ բանի հասնել։

Նրա ընկերներն անում են դժվարին քայլեր, որպեսզի քողարկեն նրան. նվիրական ցանկության կատարումը մոտ է, բայց...

Դերերում 
Ջին Ուայլդեր` Թեդի Փիրս

Չարլզ Գրոդին` Բադի

Քելլի Լեբրոք` Շառլոտա

Ջոզեֆ Բոլոնիա` Ջոուի

Ջուդիթ Այվի` Դիդի Փիրս

Մայքլ Հադլսթոն` Մայքի

Գիլդա Ռադներ` տիկին Միլներ

Քայլ Հեֆներ` Ռիչարդ

Մայքլ Զորեք` Շելլի

Բիլլի Բեք` գինեպան

Քայրա Սթեմփլ` Միսսի Փիրս

Ռոբին Իգնիկո` Բեքի Փիրս

Վայոլա Քեյթս Սթիմփսոն` Մամա Դելլ

Դեննի Ուելս` մաեստրո D 

Բադի Սիլբերմեն` Հիլբերթ

Սաունդթրեք 
Ֆիլմում հնչում է Սթիվի Ուանդերի հեղինակած հանրահայտ «I Just Called to Say I Love You» երգը, որի համար ֆիլմը ստացել է նաև «Օսկար» կինոմրցանակ (1985, «Ֆիլմի լավագույն երգ» անվանակարգում)։

Հետաքրքիր փաստեր 
Ֆիլմի հանգուցային տեսարանը (ծածանվող կարմիր զգեստով Շառլոտան, որին տեսնում է Թեդին) ուղիղ հղում է 1955 թվականի «Յոթերորդ տարվա մարմաջ» ֆիլմից հայտնի դրվագին, որտեղ օդի հոսքից համանման ձևով ծածանվում է գլխավոր հերոսուհու սպիտակ զգեստը, որին մարմնավորել է Մերիլին Մոնրոն (հետագայում պաշտամունքային դարձած կերպարը)։

Ֆոտոմոդել Շառլոտայի դերակատար Քելլի Լեբրոքը նկարահանումների ժամանակ անձամբ եղել է մոդել, ընդ որում՝ բավականին հայտնի։ «Կարմրազգեստ կինը» ֆիլմը դարձել է նրա առաջնելույթը կինոյում և նոր գործունեության սկիզբը։ Ֆիլմի թողարկման տարում ամուսնացել է նրա պրոդյուսեր Վիկտոր Դրայի հետ (որի հետ մինչ այդ մի քանի տարի հանդիպել էր), իսկ 1986 թվականին տեղի ունեցած ամուսնալուծությունից մեկ տարի անց նրա երկրորդ ամուսինն է դարձել Սթիվեն Սիգալը։ 1990 թվականին Քելլին Սիգալի հետ նկարահանվել է «Հակառակ մահի» մարտաֆիլմում։

Ծանոթագրություններ

Արտաքին հղումներ 
 Ֆիլմը «All Movie Guide» կայքում

1984 ֆիլմեր
Անգլերեն ֆիլմեր
Ամերիկյան ֆիլմեր
Ամերիկյան կինոկատակերգություններ
Ռիմեյք ֆիլմեր
Ամերիկյան ռոմանտիկ ֆիլմեր
Columbia Pictures ֆիլմեր
Ամերիկյան մելոդրամա ֆիլմեր
Ռոմանտիկ կատակերգություն
Ամերիկյան ռոմանտիկ կինոկատակերգություններ
Ֆիլմեր, որոնց գործողությունները տեղի են ունենում Սան Ֆրանցիսկոյում
Ամերիկյան կատակերգական դրամա ֆիլմեր
Ամերիկյան ռիմեյք ֆիլմեր
Ամուսնական դավաճանությունը ֆիլմերում